**Marakeš** (arapski: مراكش‎‎ izgovara se *Marakš*, fr. *Marrakech*) je grad od 928,850 stanovnika u centru Maroka u Regiji Marrakesh-Safi, u kojoj je administrativni centar.

Geografske karakteristike
-------------------------

Marakeš je najstariji u nizu od četiri kraljevska grada Maroka. Prostire se u centru plodne dobro navodnjavane ravnice Haouz, južno od rijeke Tensift. Historijski centar grada - medina, uvršten je 1985. na UNESKO-vu listu Svetske baštine.

Panorama grada

Historija
---------

Marakeš je dao ime emiratu kom je dugo bio prijestolnica, osnovao ga je sredinom 11. vijeka Jusuf ibn Tašfin iz Dinastije Almoravida, pa je sve do 1147. kad je podpao pod vlast Almohada, bio almoravidska prijestolnica. Od 1269. Marakešom vladaju Marinidi, koji su radije 
boravili u sjevernijoj prijestolnici Fèsu. 
Marakeš je prosperirao tokom 16. vijeka kad je bio prijestolnica Dinastije Sadi, to je potrajalo sve dok Dinastija Alauita nije preuzela vlast u Maroku, oni su radije koristili Fès ili Meknes kao svoju rezidenciju i prijestolnicu, ali su Marakeš nastavili koristiti kao veliki vojni
garnizon.

Vjerski lider Aḥmed al-Ḥibah zauzeo je Marakeš 1912. iz grada ga je istjerala francuska vojska kojom je komandirao pukovnik Charles Mangin. Za vrijeme Francuskog protektorata (1912.-56.), Marakešom je dugi niz godina upravljala porodica Glaoui, čiji je posljednji paša Thami El Glaoui, bio glavni incijator svrgavanja marokanskog sultana Muhameda V 1953.

Znamenitosti
------------

Marakeš zovu *Crveni grad* zbog njegove pitoreskne medine okružene velikim palminim gajevima, to je zbog tog jer su njeni bedemi i zgrade podignuti za vladavine Almohada izgrađeni od crvene gline. 
Ona je 2008. uvrštena na UNESCO-vu Listu svjetske baštine.
Srce medine je trg **Džemaa el-Fna** neobično živahni suk, koji je također uvršten na UNESCO-vu Listu nematerijalne svjetske baštine. Nedaleko od njega nalazi se Džamija Kutubija iz 12. vijeka sa minaretom visokim 77 metra, kog su podigli španjolski zarobljenici.

Čitav dan sve do noći na trgu se ne prodaje samo voće, povrće i tradicionalna hrana, već se nude i razne usluge, od zubarskih, tetoviranja do tradicionalne medicine. Pored tog on je i pozornica brojnih zabavljača od krotitelja opasnih kobri do muzičara, pjevača i plesača 
tradicionalnih berberskih pjesama.

Iako se još od 1922. *Trg Džemaa el-Fna* štiti kao dio marokanske kulturne baštine, ipak je danas ugrožen naglom
urbanizacijom i masovnim turizmom.

Od ostalih znamenitosti treba istaći; turbe Saʿdī iz 16. vijeka, palaču Dar el-Beïda iz 18. vijeka (danas bolnica) i kraljevsku rezidenciju Bahiu iz 19. vijeka. 
Dobar dio medine je još uvijek opasan bedemima iz 12. vijeka, među preživjelim vratima u medinu naročito se ističu kamenita - *Bab Agnaou*.
Moderni dio grada - **Gueliz**, zapadno od medine, podignut je i razvio se u vrijeme Francuskog protektorata.

Marakeš je slavan zbog svojih parkova, od kojih se naročito ističe *Menara* po maslinama i zidom opasani *Agdal* koji se prostire na impresivnih 405 hektara. Sistem kanala za navodnjavanje podignut je još u vrijeme vladavine Dinastije Almoravida on se koristi i dandanas za navodnjavanje gradskih parkova.

Privreda
--------

Turizam je glavni nosilac ekonomije, Marakeš je odavno poznata turistička destinacija, i centar zimskih sportova.
Grad je još od antike trgovački centar u planinama Visokog Atlasa i tom dijelu Sahare.

Željeznicom i autoputevima povezan je sa Safijem i Casablancom.

Grad ima velik internacionalni aerodrom *Marakeš Menara* (IATA: RAK, ICAO: GMMX).

Pobratimski gradovi
-------------------

|  |  |
| --- | --- |
| * Sjedinjene Američke Države Scottsdale, Sjedinjene Američke Države
* Španija Granada, Španjolska
* Tunis Sousse, Tunis
* Francuska Marseille, Francuska
 | * Francuska Clermont-Ferrand, Francuska
* Francuska Ajaccio, Francuska
* Mali Timbuktu, Mali
* Nizozemska Kerkrade, Nizozemska
 |

Izvori
------

1. 1 2 3 4 5  „*Morocco, Kingdom of Morocco*" (engleski). City population. Pristupljeno 2. 06. 2020.
2. 1 2 3 4 5 6 7  „*Marrakech, Morocco*" (engleski). Encyclopaedia Britannica. Pristupljeno 2.6. 2020.
3. ↑  „*Cultural space of Jemaa el-Fna Square*" (engleski). UNESCO. Pristupljeno 2.6. 2020.

Vanjske veze
------------

***Marakeš*** na Wikimedijinoj ostavi

* *Marrakech Site Officiel de la Commune* ()

| * p
* r
* u
Svjetska baština u Maroku |
| --- |
|  | 
Ait Ben Haddou  • Medina Esauira  • Medina Fesa  • Medina Marakeša  • Portugalski grad Mazagan  • Medina Meknesa  • Rabat, moderna prijestolnica i historijski grad  • Medina Tétouana  • Arheološke iskopine Volubilisa 
 | Zastava Maroka |
| **Nematerijalna svjetska baština Maroka**
Mediteranska prehrana1)  • Anualno okupljanje stanovnika Sahare Musem u Tan-Tanu  • Kulturni prostor trga Džemaa el-Fna u Marakešu |
| 
1) Zajednička svjetska baština Italije, Grčke, Španije i Maroka
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 138361991
* LCCN: n80162919
* ISNI: 0000 0001 0665 0264
* GND: 4037684-9
* SUDOC: 027251810
* BNF: cb11933506n (podaci)
* NDL: 00629288
* NKC: ge129969

 |